***BDKSZ KISTÉRSÉGI ÁMK MŰVELŐDÉSI HÁZA***

***BESZÁMOLÓ 2011/2012***

A művelődési házban 2011/2012-ben az összeállított munkaterv szerint folyt a munka.

**Feladataink a következőek voltak:**

1. ***Kiscsoportok, kisközösségek szervezése.***

A meglévő csoportok folytatták éves munkáikat: Nyugdíjas Dalkör, Nyugdíjas klub, Polgárőrség, Természetjáró Szakosztály

*2011-ben új kisközösségek is alakultak:*

1. **Latin és modern tánccsoport**

A csoport vezetője: Mészáros Szabina

3 csoport indult: óvodásoknak, alsó tagozatos iskolásoknak és felső tagozatos iskolásoknak

Összlétszám: 45 fő

1. **Zumbások**

A csoport vezetője: Molnárné Sarus Ildikó

Aktív résztvevő: 20 fő

1. **Néptánccsoport**

A csoport vezetője: Major Adrienn

Csoport létszám: 14 fő (óvodás, iskolás)

1. **Kortalanok klubja**

A klub vezetője: Tóth Ferenc

Alapító tagok: 6 fő

Az ifjúsági klub szervezett formájában nem működik, viszont a rendezvényeink szervezésében, lebonyolításában, megörökítésében aktívan részt vesznek. Szüreti felvonulás, 56’-os megemlékezés, falukarácsony, farsang, gyermeknap, stb.

Besegítenek a dekorációk, plakátok, szórólapok, műsorok készítésébe. A Vértes- Gerecse Vidékfejlesztési Közösség által hirdetett nyári táborozáson a mi ajánlásunkkal 2 fiatal térítési díj nélkül vehet részt augusztusban.

1. ***Értékes művészeti alkotások bemutatása, közvetítése a befogadók felé.***

**Kiállítások a művelődési házban**

Az idei évben előtérbe kerültek a helyi alkotók színvonalas munkái, de a vidéki tehetségek is bemutatkoztak.

*2011. szeptember 19-től 2011. október 10-ig*

Balogh Bettina fotókiállítása

*2011. október 14-től 2011. november 18-ig*

Kovács Béláné festményei és tanítványa Horváth Adrienn grafikái

*2011. november 25-től 2011. december 19-ig*

Fénnyel festők klubjának és Kriskó Nikolettának a fotókiállítása

*2011. december 9-től 2011. december 18-ig*

Karácsonyfa és mézeskalács kiállítás

*2012. március 15-től 2012. március 25-ig*

A hímző szakkör, Fáncsik Zoltánné, szövő és népi iparművész munkái és Balogh Bettina fotói

*2012. április 20-tól 2012. május 14-ig*

Nemere Réka kiállítása

*2012. április 26-tól 2012. május 24-ig*

Raáb Zoltán fotókiállítása- bluze témában

*2012. május 25-től*

Raáb Zoltán fotókiállítása – jazz témában

A kiállításokat sokan megtekintették, a jövőben is szeretnénk további kiállításokon bemutatni a tehetséges alkotókat.

**Színházi előadások**

Az idei évben a lakosságnak több lehetősége is volt színházi előadások megtekintésére.

2012. február 4-én a Nemzeti Táncszínházba a *Liliomfi* című előadásra szerveztünk látogatást. Nézőszám: 45 fő volt.

2012. április 11-én a Költészet Napja alkalmából a Madách Színházban az *Én József Attila* című előadást néztük meg. Nézőszám: 37fő volt.

2012. május 18-án a művelődési házban a Magyarock Dalszínház előadásában az *Ancónai Szerelmesek* című darabot nézhették meg az érdeklődők. A résztvevők száma: 105 fő volt. Az előadás nagy sikert aratott.

A jövőben 2012. június 29-én szintén a Magyarock Dalszínház előadásában megtekinthetik a *Made in Hungária* című darabot, majd 2012. október 12-én a Padlást.

A lakosság körében nagyon kedveltek a színházi előadások, ezért ezen fellelkesülve 2012. szeptemberétől induló 3 előadásra a Madách Színházba vásárolhattak bérletet az érdeklődők. 36 bérlet kelt el.

**Tudományos értékek és eredmények közkinccsé tétele, ismeretterjesztés**

Honismereti esték címmel 3 részből álló helytörténeti előadássorozat kezdődött. Az első előadás 2012. április 17-én volt. A meghívott előadó Szűcs János helytörténet kutató. 65-en hallgatták érdeklődve a Bokod történetéről szóló kutatásait. Az előadással kapcsolatban pozitív visszajelzések érkeztek. A további 2 előadást az év második felében szeretnénk megtartani.

1. ***Szórakoztató rendezvények szervezése a gyermek-és ifjúsági, valamint a felnőtt korosztály számára***

Az első nagy rendezvényünk a szüreti felvonulás és bál volt. Az idei évben is az ifjúsági tánccsoport és a lovasok színesítették a felvonulást. Évek óta ez az egyik legsikeresebb és leglátványosabb rendezvényünk.

A krumpli fesztivált, most rendeztük meg először. A szervezésbe a falu programszervezésben aktív lakosai is segítettek. Igyekeztünk mind a gyerekeket, mind a felnőtteket vonzó programot összeállítani.

A hideg idő ellenére a létszámot tekintve sikeres program volt. A tanulságokat a rendezvény után megbeszéltük és levontuk.

A 56’-os eseményekről fáklyás felvonulással és ünnepi műsorral emlékeztünk meg.

A decemberi hónap az advent szellemében telt. Vasárnaponként az egyházaké volt a főszerep. A negyedik vasárnapot a falukarácsonnyal zártuk.

Februárban megszerveztük a tavaly jól sikerült községi farsangot. A farsangi jelmezes felvonulás után egy vidám jelenetet láthattak az érdeklődők a rendezvénytéren.

Márciusban az 1848-as forradalomról emlékeztünk meg.

A húsvéti együttlét ökumenikus alkalommal kezdődött a művelődési házban, majd a gyerekek örömére a szánkódombnál folytatódott, a tojásgurítással, állatsimogatóval, és ügyességi játékkal. A rendezvény lebonyolításában civilek is segítettek.

Idén megszerveztük a májfa állítást és döntést. A májfa állításért és döntésért szeretnék köszönetet mondani a képviselőtestület tagjainak.

A májfa állítást a néptáncosok műsora követte, és akinek volt kedve szalonnát is süthetett. Ez családias hangulatban valósult meg.

Május 27-én gyermeknapot szervezett az önkormányzat, melyből az ÁMK dolgozói is kivették a részüket.

1. ***Segítséget nyújtottunk a többi intézményegység és civil szervezetek tevékenységeinek megszervezésében és lebonyolításában.***

Részletes programok a mellékletben.

1. ***Kapcsolatok a helyi és városi szervezetekkel***

Szeretném kiemelni, hogy folyamatosan kapcsolatot tartunk a helyi és a városi civil szervezetekkel, intézményekkel. Különösen jó kapcsolat alakult ki az oroszlányi Kölcsey Ferenc Művelődési Házzal.

Idén is bekapcsolódtunk márciusban a Civileké a ház programsorozatukba. A 21 kiállító között szerepeltünk „Bemutatkozik Bokod” címmel.

A kiállítási anyagot bokodi alkotóktól gyűjtöttük össze és készítettük el Oroszlányon.

Csonka Béláné: horgolások, Halmi Péter: fotók, Gerlinger József: fafaragások, trófeák, Balogh Bettina: festmények, a Hímző szakkör kézimunkái, és Kovács Béláné, aki ugyan már nem lakik Bokodon, de a Bokodról készült festményei színesítették a kiállítást.

A programsorozat gáláján a modern tánccsoportunk először mutatkozott meg nagyközönség előtt Oroszlányon.

Az Oroszlány Barátainak Köre nevű civil szervezettel is folyamatos kapcsolatunk van.

Rendszeresen részt vesznek a nagyobb rendezvényeinken.

2011. októberében 2 előadást szerveztünk pályázatírással kapcsolatban, a helyi civil szervezeteknek. Az előadásokat megtartottuk, de sajnos nem volt nagy érdeklődés.

1. ***Egyéb feladataink voltak***

* Az év folyamán sor került a művelődési ház leltározására. A hang és fénytechnikai eszközök átnézésére különösen nagy figyelmet fordítottunk.
* Tovább folyattuk hirdetési és reklámtevékenységeinket (szórólapok, plakátok, meghívók készítése).
* A terembérleti díjakból (vásárok, termékbemutatók) az idén 347.380 Ft bevételünk származott.

1. ***Meg nem valósult feladatok***

* A Fisher’s Company előadása melyet beterveztünk elmaradt, a zenészek lemondták minden koncertjüket a tavaszi évadban. Őszre ismét betervezzük.
* Mobil hangosítás beszerzése elmaradt. A kültéri rendezvények hangosítását nagyon megkönnyítené, mert könnyen mozgatható és egyszerűen kezelhető.
* A színházteremben a függönyök cseréje nem valósult meg.

Úgy gondolom összességében, eredményes és programokban gazdag évet zártunk.

Kérem a tisztelt Képviselő testületet a beszámoló megvitatására és elfogadására.

Bokod, 2012. június 15.

Tisztelettel: Puláné Huszár Andrea

művelődésszervező